JUMAL KÕNELEB
Tere tulemast saatesse "Jumal kõneleb"!
Jumal tõepoolest räägib meiega oma Sõna kaudu.
Oleme rääkinud selles saatesarjas, et peamine eesmärk on
õppida Jumalat tundma. Milline Ta õieti on?
Piibel annab väga selge sõnumi - Jumal on hea. Ta on hea Isa.
Ta on ka sinu isa, sinu hea isa. Piibel ütleb, et Jumal on armastus.
Teame, et armastuses pole midagi hirmsat ega mingit pimedust.
Täna räägime sellest, et lisaks headusele ja meie eest suremisele
soovib Jumal meile head ka selles elus.
Räägime täna Jumalast meie tervendajana.
Mõelda vaid!
On erinevaid arvamusi sellest, kas Jumal tahab tänapäeval tervendada.
Kas Jumal üldse tahab tervendada? Mis on tema tahe haiguste osas?
Täna ja järgnevates osades õpetame Piibli selget sõnumit sel teemal.
Jumal on hea Isa. Võib-olla on vaatajategi seas mõni isa.
Sa ei taha oma lapsele muud kui head. Taevaisagi ei soovi meile
muud kui vaid head. Jumal on hea Jumal.
Kui oled haige, siis Jumal soovib sind tervendada!
See on oluline teema.
On oluline, et sellest räägime, sest see puudutab meie kõigi elu.
Me oleme kõik olnud mingil ajal haiged ja võidelnud haigusega.
Eriti kristlastena mõtleme, et
Jeesuse põhiline sõnum oli ju haigete tervendamine.
Aga tänapäeval, kui me oleme haiged? Mida Jeesus täna teeb?
Kas ta suudab tervendada? Kas ta tahab tervendada?
Kas ta tahab tervendada kõiki? Kas Ta tahab mind tervendada?
On väga tähtis, et saaksime tõe Jumala Sõnast.
Sageli, ka kristlastena, lisandub meie usule nn. oma teoloogia,
mis on seotud meie kogemusega.
Täna aga räägime, mida Jumala Sõna sellest asjast räägib.
Me ei pea enam kahtlema Jumala tahtes haiguste teemal.
Alustame päris algusest. Me võime Jumala algset tahet näha
Piiblis juba paradiisis. Milline oli paradiis?
Näeme Jumala tahet nii seal kui ka Piibli lõpus ilmutuses Taevast.
Taevas täitub Jumala tahe taas. Kas paradiisis oli haigusi? Ei.
Aga Taevas? Ei.
Ilmutuse raamatus 21:4 öeldakse: "Tema pühib ära iga pisara nende
silmist ning surma ei ole enam ega leinamist ega kisendamist
ning valu ei ole enam, sest endine on möödunud."
Taevas ei ole mingit valu ega muret, ei mingit haigust.
Haigus ei ole Jumala tahe. Jumala tahe on tervis ja paranemine.
1. Johannese1:5
"Ja see on see sõnum, mida me oleme kuulnud ja kuulutame teile:"
See, mida Janiga tahame teile rääkida, seda loeme siit,
mitte ei mõtle ise välja. Loeme Piiblist:
"Jumal on valgus ja temas ei ole mingit pimedust."
Jaakobuse.1:17 "Iga hea and ja iga täiuslik kink tuleb ülalt,
valguste Isalt, (taas see mõte, et Jumal on valgus) kelle juures ei
ole muutust ega varjutuste varju." Temas pole muutust ega isegi
vahetuse varju, Ta on üleni valgus, üleni armastus ja headus.
On nii tähtis mõista, et Jumal pole pooleldi hea. Aamen.
Ta ei soovi mulle vaid pooleldi head - vahel head ja vahel mitte.
Ta on valgus, üleni hea. Temas pole isegi vahetuse varju.
Seda mõistes julgeme võtta need imelised kingitused vastu,
mida Ta tahab meile anda.
Julgeme siis tulla Tema ligi ja uskuda Temasse. Toetuda Temale.
Oleme rääkinud nende saadetes palju Jumala loomusest,
sest on tähtis, et saaksid õige käsitluse Jumalast.
Mitte sellise pildi, mis põhineb kogemustel.
Kogemused ei räägi alati tõtt.
Selgita ise välja, mida Piibel ütleb, mida Jumala Sõna ütleb
Tema kohta. Jumala Sõna on tõde.
Nagu nägime, oli Jumala algne plaan, et me oleksime terved.
Seda on näha nii paradiisi kui Taeva kohta.
Teine asi, mis Jumala tahet tervenemise kohta selgelt näitab,
on Jeesuse näidatud eeskuju. Milline Jeesus oli ja mida Ta tegi.
Jeesuse kohta öeldakse Heebrealaste 10:7:
"Vaata, ma tulen- rullraamatusse on minust kirjutatud- tegema sinu
tahtmist, oh Jumal!" Jeesus tuli tegema Isa tahtmist.
Kõik see, mida Jeesus tegi, oli otsene Jumala tahte ilming.
Sama näide on Jh 5:19 "Siis Jeesus vastas ja ütles neile:
"Tõesti, tõesti ma ütlen teile, Poeg ei saa midagi teha iseenesest,
ta teeb vaid seda, mida näeb tegevat Isa, sest mida iganes Isa
teeb, seda teeb ka Poeg."" Mõelge, Jeesus ei teinud midagi
muud, kui seda, mida nägi Isa tegevat. Ta ei teinud midagi muud.
Üheskohas on kirjas, et Ta ei ütelnud midagi muud,
kui seda, mida kuulis Isa ütlevat.
Me ei saa kahelda selles, et Jeesus on täiuslik pilt Jumala tahtest.
Kui sa mõtled: kas Jumal tahab tervendada, vaata, mida Jeesus tegi.
kui Ta kohtus haigetega.
Meenub üks hea asi, mille lugesin sellest väärt raamatust.
Haiged tervenevad. - Oled selle ribadeks lugenud.
Olen lugenud seda tõesti palju. Iga kord kui olen haige,
loen seda ja tervenen iga kord.
Seepärast see on lahtiste lk eksemplar.
Siin räägitakse, et sajandivahetuse episkopaalses kirikus ehk
vanamoodsas kirikus said õpetlased ülesandeks moodustada ümarlaud,
kes uurib ihu vaimulikku tervenemist.
Kolme aastase Piibli ja ajaloo uurimise järel tulid nad
järeldusele, mille nad esitasid kirikule:
Tervendades ilmutas Jeesus Jumala tahet inimkonna kohta.
Kogudus ei saa enam kasutada haigete eest palvetades
usku hävitavat väljendit "kui see on sinu tahtmine."
Isegi vanamoodne konfessioon, mis uuris tõesti põhjalikult, mida
Piibel ütleb, mida Jumal räägib tervenemisest,
mis siin kirjas on Jumala tahte kohta,
tuli sellele järeldusele, et on vaid üks tahe:
Jeesus tuli näitama Jumala tahet - ja nagu me teame, Jeesus tervendas
kõik haiged. Kõik, kes tulid Tema juurde, said ka terveks.
Me võiks lugeda ühe koha teise järel Piiblist, kus Jeesus kohtas haigeid.
Matteuse 8:16 "Aga õhtu jõudes toodi Jeesuse juurde palju
kurjadest vaimudest vaevatuid, ja ta ajas neist vaimud välja sõnaga
ning tervendas kõik haiged."
Matteuse 4:24"..tema juurde toodi kõik, kes põdesid mitmesuguseid
tõbesid ja olid piinade käes ja kurjast vaimust vaevatud ja
langetõbised ja halvatud, ning tema tegi nad terveks."
Kogu aeg näeme, et Jumala üheselt mõistetav tahe on,
et kui oled haige, siis Jumala tahe on sind tervendada.
See on nii ja punkt. Ja aamen. Halleluuja!
See on nii vabastav!
Sa ei pea enam kunagi mõtlema, mis on Jumala tahe haiguse osas.
Tema Sõna ilmutab ja Jeesus ilmutas meile Jumala tahet:Ta on Tervendaja!
Kas see polnud üks Tema nimedestki? Või on Jumala üks nimedest?
Jumala Sõna räägib tõde Jumalast ja Tema tahtest meie suhtes.
Jumala Sõna ilmutab ka Jumala olemust, rääkides, milline Ta on.
Imeline, et juba Vanas Testamendis, kohe Punase mere läbimise järel,
kui Iisraeli rahvas ületas Punase mere, siis tegi Jumal esimest korda
lepingu Iisraeli rahvaga.
Tema lepingu nimi selles, millega Ta ennast kutsus, on Jehovah Rapha.
Ta ütleb rahvale: Mina olen Issand, sinu Tervendaja.
See pole üksnes Uue Testamendi asi, kus Jeesus on see, kes tervendab.
Paranemine tuleb kogu Piiblis esile päris algusest peale.
See on vägev. Lugesin Jumala nimedest.
Vanas Testamendis nimelt on Jumalal seitse erinevat nime.
Teda kutsutakse heebrea keeles seitsme eri nimega ja need nimed
seletavad, milline Ta on ja mis meile lunastusega kaasneb.
Need on imelised nimed.
1) Jehovah Shammah - Issand on siin või issand on ligidal.
Seda oleme Janiga rääkinud - Ta on siin, meiega ja see on
juba Tema nimes ilmutatud, et Ta on ligi, siin.
2) Jehovah Shalom - Jehoova on rahu Jeesus:"Oma rahu ma annan teile."
Lunastuse, Jeesuse ristitöö kaudu me saime Jumala rahu.
3) Jehovah Rohi - Issand on mu karjane.
Ta juhatab ja kaitseb meid nagu karjane.
4) Jehovah Jireh - Jumal vaatab enesele ohvri.
5) Jehovah Nissi - Meie lipp, meie võitja, kapten.
Jumala nimes on sees, et ristitöö kaudu oleme võitjad.
Jumal aitab meid võidule meie elu erinevates olukordades.
6) Jehovah Tsidkenu - Jehoova, meie õigus.
7) Jehovah Rapha - Mina olen Issand, sinu Ravija.
Jumala nimi on Mina olen Issand, sinu Ravija. See on Tema nimes,
see on Tema olemuses. Mina olen Issand, sinu Ravija.
See oli esimene leping, mille Ta tegi. Ta ütles rahvale, et mina
olen Issand, sinu Ravija. See on kirjas 2. Moosese15:26:
"Ma ei pane su peale ainustki neist tõbedest, milled ma panin
egiptlaste peale, sest mina olen Jehoova, su ravija!"
See on võimas.
Väljakutse on selles - me loeme seda, leiame need imelised
lubadused Piiblis ja need sõnad tervendavast Jumalast, kes tahab
olla minuga koos, aga miks ma olen siis haige? Miks haigused tabavad?
Miks ma ei parane? Püüan ehk pavetada, olen käinud
mitmel koosolekul ja suured tervendusjutlustajad on palvetanud
minu eest, miks ma pole saanud terveks?
Sellele me peame vastuse leidma!
Siit me leidsime Janiga selle imelise saladuse ja ei andnud alla,
vaid otsustasime otsida, kuni leiame. Otsime vastust,
kuni tervis paistab minu ihus ja mu laste ihus. Me leidsime selle.
Oleme käinud tervetena juba üle 20 aasta.
Räägime sellest just seetõttu, et me käime tervises.
Kui haigus püüab tulla, teame, mida peame tegema
ja teeme samamoodi iga kord. Ja iga kord haigus lahkub.
Me räägime seda, sest tahame, et ka sina ja igaüks
saaks sellesama. Oleme hädas teie pärast!
Soovime, et sinagi õpiksid seda, sest siin on küsimus õppimisest.
Se on tehnika küsimus.
Tõesti. See polnud nii, et pidin ootama, et äkki Jeesus läheb
siit mööda ja tema kuuepalistus puudutab mind, et ma ehk paraneks.
Ei. See on lubadus ja ma võin õppida vastu võtma.
Ta on hea Isa ja ma võin õppida tervenemist vastu võtma iga kord.
Võin selle vastu võtmist õppida iga kord.
Seepärast me seda teile kuulutame, et Jumal on valgus
ja Temas ei ole mingit pimedust.
Ta on Jehovah Rapha - Issand on minu Ravija. See innustab.
Aamen. Preached!
See oli nii vägev ilmutus, kui selle saime.
Usule tulles saime teada, et Jeesus on surnud meie pattude
eest ja olime eriliselt tänulikud.
Aga kui kuulsime õpetust, et Ta kandis ka kõik meie haigused,
innustas see meid lugema ja otsima veel,
saamaks usku juurde selles asjas.
Rääkisime enne, et Jeesus tahtis tervendada
kõikide haigustega inimesi, keda Ta kohtas.
Ta tervendas. On imeline näha, et polnud vahet, mis haigused:
langetõbised, halvatud, pimedad, kurdid, vaimuhaiged -
Jeesus tervendas nad kõik. Kõik. Alati.
Üks mu lemmiktegelane tervenemisest rääkides on Bartimeus.
See on imeline lugu Bartimeusest, kes oli arvatavasti
olnud lapsest saadik pime. Loen Markuse.10:46
"Ja nad tulid Jeerikosse." Jeesus ja jüngrid tulid Jeerikosse.
"Ja kui ta Jeerikost välja läks ja tema jüngrid ja suur hulk rahvast,
siis istus Timeuse poeg, pime Bartimeus, tee ääres ..."
Tol ajal Iisraelis polnud mõistagi sellist sotsiaalabi
nagu Soomes tänapäeval. Pimedana oli su ainus sissetulekuallikas ja
elatusvahend kerjamine.
Olen kusagilt lugenud, et neile pimedaile kerjustele anti rüü,
mille järgi sai aru, et see Bartimeus on avalikult kellegi poolt
pimedaks tunnistatud. Selles rüüs võis ta siis kerjata.
See on su sissetulek ja kõik inimesed teavad seda.
Bartimeuse elu oli selline. Ta istus pimedana tee ääres ja tal
polnud mingeid võimalusi ega lootust elus. Aga..
"Kui ta kuulis, et Jeesus, Naatsaretlane on seal,
hakkas ta kisendama ja ütlema: "Jeesus, Taaveti poeg,
halasta minu peale!"" Bartimeus oli juba kuulnud, et
Jeesus tervendab haigeid. Ta oli seda kuulnud ja tema südames
oli ususäde juba süttinud. Äkki see on minu jaoks!
Äkki selle kaudu ma saaksin lootust! Kui ta kuulis rahvahulka tulemas,
hakkas ta hüüdma: "Jeesus! Jeesus! Aita mind, Jeesus Naatsaretlane!"
Kas teate, mida teised inimesed seal ümber tegid?
"Paljud sõitlesid teda, et ta jääks vait." Need ütlesid, et olgu vait ja
ärgu häirigu Jeesust. Ega sina ei või terveks saada, sa pole tähtis.
Mida Bartimeus tegi? "Kuid ta kisendas veel enam:
"Taaveti poeg, halasta minu peale!" Ja Jeesus jäi seisma ja ütles:
"Kutsuge ta siia!"" - Bartimeus ei andnud alla!
Ta hüüdis Jeesust ja Jeesus tuli tema juurde.
"Ja nad kutsusid pimedat ja ütlesid temale: "Ole julge, tõuse üles,
tema kutsub sind!" Ent tema viskas kuue seljast."
Bartimeus heitis selle vaesuse ja pimeduse rüü seljast, "tõusis
püsti ja tuli Jeesuse juurde. Jeesus hakkas temaga rääkima ning
ütles: "Mis sa tahad, et ma sulle teeksin?" Ent pime ütles talle:
"Rabuuni, et ma jälle näeksin!" Jeesus ütles talle: "Mine, su usk
on sind aidanud!" Ja sedamaid nägi ta jälle ja järgis teda teekonnal."
Bartimeus ei andnud alla. Kuigi kuulis öeldavat: Ole vait!
Ta hüüdis veel kõvemini: "Jeesus Naatsaretlane, aita mind!"
Nii on see sageli. Me ei tohi alla anda.
Jeesus on öelnud: "Otsige, ja te leiate."
Kui sa kallis vaataja, oled hetkel haige, siis ära anna alla!
Ära kaota usku ja lootust! Jumal on ka sinu Ravija.
Jeesus on sama eile, täna ja igavesti. Otsi Teda, hüüa Tema
poole ja usu, et Ta tahab sind tervendada tänagi.
Pavetame lõpetuseks.
Tänu Taevane Isa, et sa näed iga vaatajat täna.
Kodus või mujal, eriti haigeid. Jeesus, sa oled sama eile, täna
ja igavesti. Tervendasid siis ja tervendad ka täna. Jeesus, puuduta
igat haiget, tulgu Su tervendav võidmine ja ligiolu just nüüd
iga haige üle. Taganegu iga haigus Jeesuse nimes!
Tänu Issand, et igaüks, kes usub ja toetub Sinule, saab paraneda
ja päästetud täna. Jeesuse nimel. Aamen.
Kui soovid toetada TV7 Eesti kanali tööd, võid toetada meid annetusega.
Swedbank 221048388411 SEB 10220109461019
Õnnistust sulle!